**Arvamuste ja kooskõlastuste koondtabel**

1. **KOOSKÕLASTUSED JA SEISUKOHAD**

|  |  |  |  |
| --- | --- | --- | --- |
| **Jrk nr** | **Kaasatud kooskõlastaja** | **Kooskõlastuse sisu** | **Pädeva asutuse põhjendus ja otsus esitatud kooskõlastuse osas** |
| 1 | Keskkonnaamet  09.07.2024  nr  6-2/24/2314-10 | Esitasite Keskkonnaametile ehitusseadustik § 42 lg 7 alusel kooskõlastamiseks Rail Baltica Kangru liiklussõlme rajamise tee ehitusloa eelnõu ning keskkonnamõju hindamise ja keskkonnajuhtimissüsteemi seaduse (edaspidi KeHJS) § 11 lg 10 alusel kooskõlastamiseks keskkonnamõju hindamise (edaspidi KMH) algatamata jätmise otsuse eelnõu (edaspidi ka OTSUSE EELNÕU) koos KMH eelhinnanguga.  Projekti eesmärk on lahendada riigi tugimaantee 15 Tallinna‒Rapla‒Türi tee ja riigi kõrvalmaantee 11115 Kurna‒Tuhala tee ristumine kavandatava Rail Balticu raudteetrassiga, rajades Kangru liiklussõlme. Projekteeritav tugimaantee nr 15 Tallinn-Rapla-Türi (RB põhiprojekti mõistes tee OR0350) asub Harju maakonnas Kiili valla Kangru aleviku, Saku valla Männiku küla ja Tallinna Nõmme linnaosa territooriumil. Projekteeritavateks teedeks on kõrvalmaantee nr 11115 Kurna-Tuhala (OR0345) raudteeriste ja maanteeviadukt, Kasteheina jalgratta- ja jalgtee (OR0545) raudteeriste, Põdra tee ja Kangru tee (OR0347), Kangru jalgratta- ja jalgtee, Kangru-Raudalu jalgratta- ja jalgtee, Raudalu-Kangru hooldustee ja Kasteheina hooldustee (OR0547). Tugimaantee lõik viiakse Kangru alevikust kaugemale, võetakse kasutusele uued maa-alad.  Projektiga oli võimalik tutvuda digitaalselt: <https://pilv.mkm.ee/s/P1AHgLVXlmj0xCu>  **Ehitatav objekt ei asu kaitsealal, hoiualal, püsielupaigas ega kaitstava looduse üksikobjekti kaitsevööndis. Seega loobub Keskkonnaameti õigusliku aluse puudumisel ehitusloa taotluse kooskõlastamisest. Keskkonnaametil puuduvad märkused ehitusloa materjalide täiendamiseks.**  KeHJS § 11 lg 10 sätestab, et kui kavandatav tegevus võib eeldatavalt mõjutada Natura 2000 võrgustiku ala, kaitseala, hoiuala, püsielupaika või kaitstavat looduse üksikobjekti, kooskõlastab otsustaja kavandatava tegevuse keskkonnamõju hindamise algatamata jätmise otsuse eelnõu nimetatud kaitstava loodusobjekti valitsejaga.  **Keskkonnaamet nõustub eelhinnangu ja OTSUSE EELNÕU järeldusega, et kõnealuse projekti puhul ei ole KMH läbiviimine vajalik, kuna vastavalt KeHJS ja keskkonnaministri 16.08.2017 määruses nr 31 esitatud tingimustele ja kriteeriumitele ei ole alust eeldada olulise keskkonnamõju esinemist. Kavandatav tegevus võib mõjutada mõjupiirkonnas asuvate kaitsealuste liikide seisundit. Mõjusid kaitstavatele liikidele on eelhinnangus piisavalt hinnatud ning ebasoodsa mõju leevendamiseks ja vältimiseks on leitud tõhusad keskkonnameetmed. Lähtudes öeldust, kooskõlastab Keskkonnaamet korralduse eelnõu “Tee ehitusloa andmine Rail Baltic Kangru liiklussõlme rajamiseks ja keskkonnamõju hindamise algatamata jätmine“.** | **Otsus:**  Lugeda, et seisukoha andja on nõus ehitusloa andmisega. |
| 2 | Tarbijakaitse ja Tehnilise Järelevalve Amet  10.07.2024  nr  16-12/24-02034-005 | Edastasite Tarbijakaitse ja Tehnilise Järelevalve Ametile (TTJA) 04.07.2024 kirja nr 8-1/21-024/11811-1, millega soovisite TTJA kooskõlastust Rail Baltica Kangru liiklussõlme rajamise tee ehitusloa ja KMH algatamata jätmise otsuse eelnõule.  Projekti eesmärk on lahendada riigi tugimaantee 15 Tallinna‒Rapla‒Türi tee ja riigi kõrvalmaantee 11115 Kurna‒Tuhala tee ristumine kavandatava Rail Balticu raudteetrassiga, rajades Kangru liiklussõlme. Ehitusluba antakse Kiili ja Saku valla alale kavandatavale Kangru liiklussõlme teede osale.  TTJA kooskõlastab Rail Baltica Kangru liiklussõlme rajamise tee ehitusloa ja KMH algatamata jätmise otsuse eelnõu. | **Otsus:**  Lugeda ehitusloa eelnõu kooskõlastaja poolt kooskõlastatuks. |
| 3 | Terviseamet  12.07.2024  nr  9.3-4/24/6974-2 | Esitasite Terviseametile (edaspidi amet) ehitusseadustiku § 42 lg 7 ning keskkonnamõju hindamise ja keskkonnajuhtimissüsteemi seaduse § 11 lg 10 alusel ehitusloa ja keskkonnamõju hindamise (edaspidi KMH) algatamata jätmise otsuse eelnõu kooskõlastamiseks.  Projekti eesmärk on lahendada riigi tugimaantee 15 Tallinna‒Rapla‒Türi tee lõik 4,50-6,50 km ja riigi kõrvalmaantee 11115 Kurna‒Tuhala tee ristumine kavandatava Rail Balticu raudteetrassiga, rajades Kangru liiklussõlme. Projekteeritav teelõik asub Harju maakonnas Kiili valla Kangru alevikus, Saku valla Männiku külas ja Tallinna Nõmme linnaosas. Tugimaantee lõik viiakse Kangru alevikust kaugemale, võetakse kasutusele uued maa-alad. Projekt sisaldab olemasolevate riigiteede ehitust uude asukohta, tee katendi ning muldkeha ümberehitust (sh olemasolevad ristmikud ja mahasõidud, bussipeatused, kergliiklusteed, teeületuskohad, vete äravoolusüsteemid, liikluskorraldusvahendid jmt), et tõsta liiklusohutuse taset ja sõidumugavust.  Esitatud dokumentides on muuhulgas toodud:   * *„Impulssmüra põhjustavat tööd (nt vaiade rammimine) võib teha tööpäevadel ajavahemikul 7.00-19.00.“* * *„Viljandi mnt 45, Viljandi mnt 45a ja Viljandi mnt 47 hoonete ette tuleb rajada müratõke.“* * *„Juhul, kui viaduktide rajamiseks kasutatakse vaiade rammimist või muud olulist vibratsioonitaset põhjustavat ehitustehnoloogiat, siis tuleb ehitustöödel tagada, et vibratsioonitase elamutes ei ületaks normidekohast taset. Eestis on vibratsiooni normtasemed hoonetes reguleeritud sotsiaalministri 17.05.2002 määrusega nr 78 „Vibratsiooni piirväärtused elamutes ja ühiskasutusega hoonetes ning vibratsiooni mõõtmise meetodid“. Selleks, et hinnata vibratsiooni tõttu tekkivaid hoonete kahjustusi tuleb kuni 200 meetri raadiuses ehitusobjektist fikseerida hoonete seisukord enne ehitustööde (rammimise) algust, et hiljem (võimalike kaebuste korral) saaks tuvastada, kas rammimine on kahjustanud hoonet.“* * *„Müra võib kaasneda ehitusperioodil (müratase sõltub ehitustehnoloogiast ja kasutatavatest ehitusmasinatest), kuid see ei erine tavapärasest ehitusmürast. Ehitamine põhjustab tavaelust kõrgemat mürataset, mis on ajutine ja mööduv. Samuti võib ehituse ajal esineda ajutist vibratsiooni (sõltub ehitustehnoloogiast).“* * *„Ehituse käigus tekkiv müra peab vastama kehtestatud normtasemetele. Välisõhus levivat müra reguleerib atmosfääriõhu kaitse seadus ja müra normtasemeid sama seaduse § 56 lg 4 alusel kehtestatud keskkonnaministri 16.12.2016 määrus nr 71 „Välisõhus leviva müra normtasemed ja mürataseme mõõtmise, määramise ja hindamise meetodid” (edaspidi KeM-i määrus nr 71) lisa 1, mis jõustus 30.05.2020.“* * *„Vastavalt KeM-i määruse nr 71 lisas 1 toodule rakendatakse ehitusmüra piirväärtusena ajavahemikul 21.00-7.00 asjakohase mürakategooria tööstusmüra normtaset. Impulssmüra põhjustavat tööd (nt vaiade rammimine) võib teha tööpäevadel ajavahemikul 7.00-19.00. Müra normtasemed hoonetes on reguleeritud sotsiaalministri 04.03.2002 määrusega nr 42 „Müra normtasemed elu- ja puhkealal, elamutes ning ühiskasutusega hoonetes ja mürataseme mõõtmise meetodid“. Ehitustöödel tuleb tagada, et müratase hoonetes ei ületaks normidekohast taset.“* * *„Ehitusaegse müra puhul on tegu lühiajalise mõjuga, mis möödub pärast ehitustööde lõppu. Ehitusaegne müra ja vibratsioon peavad vastama normidele, mistõttu ei saa mõju pidada oluliseks.“* * *„Müratõke on projekteeritud Kangru küla kaitseks raudtee serva. RB raudtee piketile 0+780…1+300 on modelleeritud 520 m pikkune ja 3,5 m kõrgune metallist summutav müratõke.“* * *„OR0350 riste jääb lähimast elamust 300 m kaugusele, OR0345 riste 200 m kaugusele. Kavandatav raudtee jääb elamutest Kangru alevikus ca 70 m kaugusele. Raudteetrass on Kangru alevikus kavandatud süvendisse pikiprofiili tõttu ning raudtee ja Kangru aleviku vahele on projekteeritud müratõke, et tagada normidele vastavus.“*   Amet on tutvunud esitatud materjalidega ja märgib järgmist:   * Arvestada, et liiklusmüra maksimaalne helirõhutase müratundlike hoonetega aladel ei tohi ületada päeval 85 dB ja öösel 75 dB (KeM määrus nr 71 § 6 lg 3). * Müratasemete vastamise tagamiseks tuleb rakendada planeeritud müraleevendavaid meetmeid. * Valgustuse paigutusel arvestada läheduses paiknevate elamualadega ning vältida nende ülemäärast valgustamist. Vajadusel kavandada leevendavaid meetmeid. * Häiringute leevendamiseks soovitab amet lähedal asuvaid inimesi teavitada müra- ja vibratsioonirikaste tööde teostamisest. | **Põhjendus:**  Toote kirjas täiendavalt välja valgustuse, liiklusmüra ning ehitusaegse müra ja vibratsiooniga seonduva.  Transpordiamet selgitab, et projektlahenduse koostamisel on arvestatud, et valgustusest ja liiklusmürast tingitud häiringud oleks võimalikult väikesed ja muuhulgas ka normide piires.  Transpordiamet andis 20.03.2024 korraldusega nr 1.1-3/24/191 ehitusloa Rail Baltica Kangru liiklussõlme teerajatiste ehitamiseks. Suurima vibratsioonidega tööd on suures osas tehtud (Kangru viaduktiga tööd veel ees) juba rajatiste ehitustöödega seoses.  Ehitamisega kaasneb paratamatult teiste isikute õiguste riive, mis väljendub ehitamisega kaasnevas müras, vibratsiooni ja muus häiringus. Taolisi riiveid tuleb mõistlikus ulatuses taluda, kuid riive tekitaja peab hoolitsema selle eest et riive oleks võimalikult väike. Arvestades piirkonna geoloogiat ja ehitusobjekti kaugust tundlikest hoonetest, võib eeldada, et häiringud on pigem väikesed. Kui ehitustöödest tingitud häiringute osas on kaebusi, palume pöörduda asjaolude täpsustamiseks TRAM poole.  Ehitustööde jooksul teavitame avalikkust erinevate infokanalite kaudu koostöös Rail Baltic Estonia OÜ ja kohalike omavalitsustega. Kui töid tehakse kinnistu piiril, siis teavitatakse iga omaniku veel eraldi.  **Otsus:**  Lugeda, et seisukoha andja on nõus ehitusloa andmisega. |
| 4 | Muinsuskaitseamet  12.07.2024  nr  5.1-17.5/1386-1 | Muinsuskaitseamet tutvus Rail Baltica Kangru liiklussõlme ehitusloa eelnõuga ja KMH algatamata jätmise eelnõuga.  Muinsuskaitseamet täiendavaid ettepanekuid ehitusloa eelnõusse ei esita ja nõustub KMH algatamata jätmisega. | **Otsus:**  Lugeda, et seisukoha andja on nõus ehitusloa andmisega. |
| 5 | Kiili Vallavalitsus  15.07.2024  nr  9-10.6/416-40 | Olete esitanud 04.07.2024 kirjaga nr 8-1/21-024/11811-1 Kiili Vallavalitsusele Rail Baltica Kangru liiklussõlme rajamise tee ehitusloa ja KMH algatamata jätmise otsuse eelnõu kooskõlastamiseks ja seisukohtade esitamiseks.  Seisukohad palusite esitada hiljemalt 17.07.2024 e-posti aadressile [maantee@transpordiamet.ee](mailto:maantee@transpordiamet.ee) .  Alljärgnevalt esitame nimetatud eelnõudele oma seisukohad ja palume sisse viia järgmised täiendused:   1. Projekti joonisele kanda raadamise järgne puistu piir, et oleks võimalik hinnata Kiili Vallavalitsuse poolt koosolekutel tehtud varasemat märkust, mille kohaselt liiklussõlme lähistel tuleb raadamise mahtu minimaliseerida. 2. Projekti käigus on tehtud müra, vibratsiooni ja õhusaaste prognoose, kuid projektis ei kajastu nende seire nõuded. Palume lisada projekti järgmised nõuded nii, et eramajade juures tuleb teha müra, vibratsiooni ja õhusaaste mõõtmised ja kui on normide ületamised siis näha ette, mis aja jooksul rajatakse leevendusmeetmed.   Mõõtmised tuleks teostada:   * 1 aasta peale projektijärgse liiklussõlme valmist. * Vahetult ja 1 aasta peale raudtee kasutusele võttu. * 5 aastat peale raudtee ja liiklussõlme valmimist. | **Põhjendus:**   1. Raadamise piiride osas tuleb vahet teha Kangru liiklussõlme rajamise ja Rail Baltica põhitrassi ehitamise käigus tehtud raadamisel. Kangru LS ehitamisega seotud raadamine sai tehtud minimaalses mahus ning edastame vastava joonise Kiili Vallavalitsusele. 2. Olete teinud ettepaneku lisada projekti nõuded müra, vibratsiooni ja õhusaaste mõõtmiste kohta peale objekti valmimist. Selgitame, et maantee kasutamisega seotud liiklusmüra, vibratsioon ja õhusaaste on valdavalt juba olemasolevad mõjud ning seda on täpsemalt kirjeldatud keskkonnamõjude eelhinnangus.   Seejuures ei ole asjakohane nõuda Transpordiametilt mõõtmiste teostamist peale raudtee kasutusele võttu, sest see kohustus on tulevasel raudteevaldajal ning täpsemad tegevused tuuakse välja raudtee rajamise ehitusloa kõrvaltingimustes ja keskkonnamõjude hindamise aruandes.  Transpordiameti tegevused normatiive ületava müra vähendamisel on seatud tegevuskavas „Välisõhus leviva müra vähendamise tegevuskava maanteelõikudes, mida kasutab üle 3 miljoni sõiduki aastas 2025-2029“ (eelnõu leitav: <https://www.transpordiamet.ee/valisohus-leviva-mura-vahendamise-tegevuskava> ). Tegevuskavaga on hõlmatud maanteelõigud, mida kasutab üle 8200 sõiduki ööpäevas. Seejuures kuulub tugimaantee 15 Tallinna-Rapla-Türi tee km 4,553-17,417 (sh Kangru liiklussõlm) lõik strateegilise mürakaardi koosseisu ja maanteest tulenevat mürataset hinnatakse modelleerimise abil iga 5 aasta järelning vajadusel nähakse ette müraleevendusmeetmed. Kõrvalmaantee 11115 Kurna-Tuhala tee liidetakse strateegilise mürakaardi koosseisu, kui liiklussagedus kasvab üle 8200 sõiduki ööpäevas.  Lisaks on Transpordiameti ehituslepingutes tüüpse tingimusena sees nõue, et vahetult peale müratõkkeseina ehitust ja enne vastuvõtmist tuleb teostada müra kontrollmõõtmised, mis tõendatavad ehitatud müratõkke vastavust projektsele lahendusele. Mõõtmised tuleb teostada kooskõlas keskkonnaministri 16.12.2016 määrus nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ viidatud NT ACOU 056. Mõõtmispunktid lepitakse kokku Tellijaga ning mõõtmised peavad toimuma ilma liikluspiiranguteta olukorras.  **Otsus:**   1. Edastada Kiili Vallavalitsusele Kangru LS raadamise piiridega joonis. 2. Mitte arvestada ettepanekuga lisada projekti täiendavad müra, vibratsiooni ja õhusaaste seiramise nõuded. |
| 6 | Saku Vallavalitsus  17.07.2024  nr  7-2/72-2 | Esitasite ehitusseadustiku § 42 lg 7 ning keskkonnamõju hindamise ja keskkonnajuhtimissüsteemi seaduse § 11 lg 10 alusel kooskõlastamiseks Rail Baltica Kangru liiklussõlme rajamise tee ehitusloa ja keskkonnamõju hindamise algatamata jätmise otsuse eelnõu.  Transpordiamet algatas tee ehitusloa andmise menetluse riigi tugimaantee 15 Tallinna‒Rapla‒Türi tee km 4,50-6,68 asuva Kangru liiklussõlme rajamiseks. Tee ehitustööd toimuvad aastatel 2024- 2026 vastavalt projektile „Kangru liiklussõlme ja Rail Balticut ületavate viaduktide ehitustööd“ (GRK Eesti AS, töö nr RBDTD-EE-DS2- DPS2\_GRK\_OR0350). Projekti eesmärk on lahendada riigi tugimaantee 15 Tallinna‒Rapla‒Türi tee ja riigi kõrvalmaantee 11115 Kurna‒Tuhala tee ristumine kavandatava Rail Balticu raudteetrassiga, rajades Kangru liiklussõlme. Ehitusluba antakse Kiili ja Saku valla alale kavandatavale Kangru liiklussõlme teede osale. Tallinna linna alale kavandatavale teede osale ja Kangru liiklussõlme tehnovõrkude ehitusloa menetlused viib läbi Tarbijakaitse ja Tehnilise Järelevalve Amet. Projektiga on võimalik tutvuda digitaalselt: <https://pilv.mkm.ee/s/P1AHgLVXlmj0xCu> .  Oleme esitatud dokumentidega tutvunud ja vastuväited ning ettepanekud puuduvad. | **Otsus:**  Lugeda, et seisukoha andja on nõus ehitusloa andmisega. |
| 7 | Kaitseministeerium  ja  Riigi Kaitseinvesteeringute Keskus  17.07.2024  nr  12-1/24/282-4 | Transpordiamet on esitanud Kaitseministeeriumile kooskõlastamiseks korralduse „Tee ehitusloa andmine Rail Baltica Kangru liiklussõlme rajamiseks ja keskkonnamõju hindamise algatamata jätmine“ eelnõu ning Riigi Kaitseinvesteeringute Keskusele arvamuse avaldamiseks sama korralduse lisana antava ehitusloa eelnõu. Ehitusluba antakse Kiili ja Saku valla territooriumil riigi tugimaantee 15 Tallinna‒Rapla‒Türi tee km 4,50-6,68 Kangru liiklussõlme teede osale. Ehitusloa alusel ehitatavad teed asuvad osaliselt riigikaitselise ehitise Männiku harjutusvälja piiranguvööndis.  Kaitseministeeriumi valitsemisala huve ja riigikaitselisi vajadusi kajastavate seisukohtade dubleerimise vältimiseks esitame käesoleva kirjaga Kaitseministeeriumi ja Riigi Kaitseinvesteeringute Keskuse ühise seisukoha ja ettepaneku.  Varem on Kaitseministeerium esitanud oma ettepanekud ja kooskõlastuse nii Kangru liiklussõlme rajatiste projekteerimistingimuste menetluses kui ka põhiprojekti kohta. Kahetsusväärselt on varasemas menetluses ja teerajatiste projekteerimisel jäänud tähelepanuta probleem, mis tuleb lahendada enne Kasteheina jalgratta ja jalakäijate tee (JJT OR0545) ehitustöö alustamist. Nimelt asub praegu projekteeritud Kasteheina JJT ja Tallinn-Rapla-Türi tee ristumiskoha lähistel riigikaitselise ehitise Männiku harjutusvälja infotahvel ja signaalmast, mis ilmselt jäävad tee-ehitusele ette ning mille asukoht pärast jalgratta ja jalakäijate tee valmimist ei täida enam piisavalt harjutusväljal toimuvast ohtlikust tegevusest teavitamise eesmärki.  Palume enne Kasteheina JJT ehitustöö alustamist koostöös Riigi Kaitseinvesteeringute Keskusega ümber paigutada Männiku harjutusvälja signaalmast ja infotahvel selleks sobivasse asukohta katastriüksuse Männiku polügoon 71801:001:0983 kirdenurga lähistele, kus need annavad asjakohast teavet jalgratta ja jalakäijate teel liikujatele naabruses asuval harjutusväljal toimuva ohtliku tegevuse kohta.  Allpool selgitaval joonisel on punase noolega tähistatud signaalmasti ja infotahvli praegune asukoht, musta noolega soovitav uus ligikaudne asukoht. Täpne asukoht, töö teostamise aeg, tehnilised nõuded ja muud töö korraldamiseks vajalikud detailid palume läbi rääkida ja kokku leppida Riigi Kaitseinvesteeringute Keskusega (kontakt Taisto Kruusma, e-post: taisto.kruusma@rkik.ee või [info@rkik.ee](mailto:info@rkik.ee)).    Signaalmasti ja infotahvli uue asukohaga kaasneb vajadus tagada sellele juurdepääs signaallipu heiskamiseks ja infotahvlile teabe kinnitamiseks. Palume selgitada Riigi Kaitseinvesteeringute Keskusele, kas ja milline on võimalus pääseda sõidukiga (maasturiga) Kasteheina JJT või hooldustee OR054502 kaudu signaalmasti ja infotahvli uude asukohta või selle lähistele.  Muus osas ei ole Kaitseministeeriumil vastuväiteid ega ettepanekuid korralduse ja selle lisaks oleva ehitusloa eelnõu kohta. Kaitseministeerium kooskõlastab ehitusloa eelnõu eeldusel, et Transpordiameti ja Riigi Kaitseinvesteeringute Keskuse koostöös leiab lahenduse eespool kirjeldatud probleem seoses Männiku harjutusvälja signaalmasti ja infotahvli ümberpaigutamise ja edasise teenindamisega. Täname, et arvestate riigikaitseliste huvide ja vajadustega. | **Põhjendus:**  Männiku harjutusvälja signaalmast ja infotahvel ei saa jääda tänasesse asukohta. Samuti pole otstarbekas neid paigaldada soovitud asukohta, sest ligipääs on piiratud. Võtame ühendust Riigi Kaitseinvesteeringute Keskusega, et välja selgitada uus asukoht ja muud asjaolud.  **Otsus:**   1. Arvestada ettepanekuga tõsta Kangru LS ehitustööde käigus ümber Männiku harjutusvälja signaalmast ja infotahvel. Täpne asukoht, töö teostamise aeg, tehnilised nõuded ja muud töö korraldamiseks vajalikud detailid tuleb kokku leppida Riigi Kaitseinvesteeringute Keskusega 2. Lugeda ehitusloa eelnõu kooskõlastaja poolt kooskõlastatuks. |
| 8 | Kliimaministeerium  18.07.2024  nr  19-11/24/3289-2 | Olete edastanud Kliimaministeeriumile kooskõlastamiseks või arvamuse avaldamiseks ehitusloa eelnõu riigi tugimaantee 15 Tallinna‒Rapla‒Türi tee km 4,50-6,68 asuva Kangru liiklussõlme rajamiseks. Tee ehitustööd toimuvad aastatel 2024- 2026 vastavalt projektile „Kangru liiklussõlme ja Rail Balticut ületavate viaduktide ehitustööd“ (GRK Eesti AS, töö nr RBDTD-EE-DS2- DPS2\_GRK\_OR0350).  Kliimaministeerium kooskõlastab Ehitusseadustiku § 42 lg 7 alusel ehitusloa eelnõu 15 Tallinna‒Rapla‒Türi tee km 4,50-6,68 asuva Kangru liiklussõlme rajamiseks, märkusteta. | **Otsus:**  Lugeda ehitusloa eelnõu kooskõlastaja poolt kooskõlastatuks. |
| 9 | Maa-amet | *Maa-amet pole tähtajaks kooskõlastamisest keeldunud ega taotlenud vastamise tähtaja pikendamist.* | **Otsus:**  Lugeda EhS § 42 lg 9 alusel ehitusloa eelnõu kooskõlastaja poolt vaikimisi kooskõlastatuks. |

1. **ARVAMUSED**
   1. **Puudutatud asutused ja isikud**

|  |  |  |  |
| --- | --- | --- | --- |
| **Jrk nr** | **Arvamuse esitaja** | **Arvamuse sisu** | **Pädeva asutuse põhjendus ja otsus esitatud arvamuse osas** |
| 1 | Telia Eesti AS  04.07.2024  nr  EC.1-5.1/763-1 | Rail Baltica Kangru liiklussõlme ehitusprojektiga hõlmatud alas paiknevad Telia sideehitised.  Ehitustööde kavandamisel ja läbiviimisel lähtuda Telia poolt väljastatud kooskõlastusest nr 38865639 (vt lisatud).  Tegutsemine sideehitiste kaitsevööndis tuleb kooskõlastada Telia sideehitiste järelevalvega ja võtta selleks vastav tegutsemisluba Telia Ehitajate portaali kaudu: <https://www.telia.ee/partnerile/ehitajale-arendajale>. | **Otsus:**   1. Arvestada, et Ehitustööde kavandamisel ja läbiviimisel tuleb lähtuda Telia Eesti AS kooskõlastusest nr 38865639. 2. Tegutsemine sideehitiste kaitsevööndis tuleb kooskõlastada Telia sideehitiste järelevalvega ja võtta selleks vastav tegutsemisluba. 3. Lugeda, et arvamuse avaldaja on nõus ehitusloa andmisega. |
| 2 | MTÜ Põhja-Eesti Ühistranspordikeskus  10.07.2024  nr  5-6/56-1 | Edastame Teile keskuse seisukohad Rail Baltica Kangru liiklussõlme rajamise kohta.  Ühistransporditeenuse pakkumise ja kättesaadavuse tagamiseks on vajalikud eeltingimused, et liiklussõlme kõikides suundades on tagatud ühistransporditeenuse kättesaadavuseks peatuse olemasolu ning peatustele ligipääsetavus piirkonna elurajoonidest.  Teenuse osutamise suunad:   * Tugimaantee nr 15 Tallinn-Rapla-Türi tee. Ehk Viljandi mnt liikumistee. * Tugimaantee nr 15 Tallinn-Rapla-Türi tee ja kõrvalmaantee 1115 Kurna-Tuhala tee ning vastupidi. Ehk Kangru tee ja Viljandi mnt liikumistee. * Kõrvalmaantee 1115 Kurna-Tuhala tee ja Põdra tee 6530236 ning vastupidi. Ehk Kangru tee ja Põdra tee liikumistee. Vajalik on lisapeatus suunal Uuesalu suunal. | **Põhjendus:**  Soovitavad teenuse osutamise suunad on projektiga suhteliselt hästi kaetud (v.a Põdra tee 6530236 Uuesalu suund) ning ringristmiku kavandamine loob uusi võimalusi. Kahjuks pole aga käesolevas projekti etapis enam võimalik täiendavaid bussipeatuseid lisada. Bussipeatuste asukohad tuleb välja selgitada juba projekteerimise etapis. Antud juhul soovite lisada bussipeatust piirkonda (Põdra tee 6530236 Uuesalu suund), mis jääb projektalast välja.  Juhime siinkohal tähelepanu, et Transpordiameti 22.06.2021 korraldusega nr 1.1-3/21/258 antud projekteerimistingimuste menetlusse kaasati muuhulgas ka MTÜ Põhja-Eesti Ühistranspordikeskus, kuid arvamust toona peatuste asukohtade osas ei esitatud.  **Otsus:**   1. Võtta kirjas toodud info teadmiseks. 2. Mitte arvestada ettepanekuga kavandada lisapeatus Uuesalu suunale. |
| 3 | Rail Baltic Estonia OÜ  17.07.2024  nr  KV2024-253 | Esitasite Rail Baltic Estonia OÜ-le arvamuse avaldamiseks Rail Balticaga seotud Kiili ja Saku valla alale kavandatavale Kangru liiklussõlme teede osa ehitusloa eelnõu.  Anname menetluses nõustumise tingimusega, et ehituse ajal peab sesoonsete rändekoridoride ja sigimisveekogude piirkonnas (Raku järve ümbruses alates Viljandi maanteest DS2DPS2 1+000– 3+000) olema ajutiste tõkete abil takistatud kahepaiksete pääsemine töötsooni, et kahepaiksed ei hukkuks masinate rataste all või ei satuks lõksu. Tegemist on nii KMH2 (lk 343) kui Kangru liiklussõlme KMH eelhinnangus (lk 42) toodud nõudega. | **Otsus:**   1. Arvestada ettepanekuga ja lisada ehitusloale kõrvaltingimus nr 2.7. „Ehitusaegselt tuleb sesoonsete rändekoridoride ja sigimisveekogude piirkonnas takistada ajutiste tõkete abil kahepaiksete pääsemine töötsooni, et kahepaiksed ei hukkuks masinate rataste all või ei satuks lõksu.“ 2. Lugeda, et arvamuse avaldaja on nõus ehitusloa andmisega. |
| 4 | Tallinna Transpordiamet  17.07.2024  nr  8-1/21-024/11823-2 | Olete 04.07.2024.a kirjaga nr 8-1/21-024/11823-1 esitanud Tallinna Transpordiametile arvamuse avaldamiseks Rail Baltica Kangru liiklussõlme rajamise ehitusloa eelnõu.  Kaaskirjas mainite, et ehitusluba antakse Kiili ja Saku valla alale kavandatavale Kangru liiklussõlme teede osale. Tallinna linna alale kavandatavale teede osale ja Kangru liiklussõlme tehnovõrkude ehitusloa menetlused viib läbi Tarbijakaitse ja Tehnilise Järelevalve Amet. Eeltoodust lähtuvalt palute tagasiside andmisel projekti seletuskirjas ja joonistel toodud Tallinna linna osa jätta tähelepanuta.  Tutvunud ehitusloa eelnõuga ning arvestades asjaolu, et vahetult linna haldusterritooriumi piiril kavandatav ehitustegevus avaldab otsest mõju Viljandi mnt liikluse toimivusele, teeme ettepaneku täiendada ehitusloa kõrvaltingimusi järgnevalt tooduga:  *Ehitusaegse liikluskorralduse projekteerimisel teha koostööd Tallinna Transpordiametiga.* | **Põhjendus:**  Selgitame, et ajutine liikluskorraldus on juba rajatiste ehitamisega alustamisest töös ning koostöö saab puudutada vaid eesolevaid etappe.  Ehituslepingus on toodud järgnev tingimus: „*Tallinna linna omandis olevatel tänavatel tuleb ehitusaegsed liikluskorralduse joonised (sh ühistransport ja kergliiklejad) kooskõlastada Tallinna linna operatiivinfo programmi kaudu. Juhul kui ehituse ajal tekib vajadus muuta liikluskorraldust, siis tuleb muudatused kooskõlastada Tallinna Transpordiametiga.“*  Lisame ehitusloale täiendava tingimuse, et koostööd tehtaks ka Tallinna linna haldusterritoorimilt välja jääva ajutise liikluskorralduse osas.  **Otsus:**   1. Arvestada ettepanekuga ja lisada ehitusloale kõrvaltingimus nr 20 „Ehitusaegse liikluskorralduse projekteerimisel teha koostööd Tallinna Transpordiametiga.“ 2. Lugeda, et arvamuse avaldaja on nõus ehitusloa andmisega. |
| 5 | Erinevad menetlusosalised | *AS Vaiko, Eesti Lairiba Arenduse Sihtasutus, Elektrilevi OÜ, Elisa Eesti AS, Esmar Gaas OÜ, Esmar Vesi OÜ, MTÜ Kangru Küla Selts, Regionaal- ja Põllumajandusministeerium, Riigimetsa Majandamise Keskus, Tallinna Linnaplaneerimise Amet, Tallinna Strateegiakeskus, Tallinna Linnavaraamet, Tallinna Keskkonna- ja Kommunaalamet, Nõmme Linnaosa Valitsus pole tähtajaks arvamust esitanud ega taotlenud vastamise tähtaja pikendamist.* | **Otsus:**  Pädev asutus eeldab EhS § 42 lg 9 alusel, et kõrvalasuvas veerus toodus menetlusosalised ei soovinud ehitusloa eelnõu osas arvamust avaldada. |

* 1. **Piirnevate kinnisasjade omanikud**

|  |  |  |  |
| --- | --- | --- | --- |
| **Jrk nr** | **Kinnisasja nimi ja katastriüksuse tunnus** | **Arvamuse sisu** | **Pädeva asutuse põhjendus ja otsus esitatud arvamuse osas** |
| 1 | Kullerkupu tn 23 30401:001:0893 | Kinnistuomanik esitas 12.07.2024 kirjaga nr 8-1/23-144/12502-1 (registreeritud TRAM dokumendiregistris) täiendavad küsimused Kangru liiklussõlme ehituse ja projekti kohta. Transpordiamet andis isikule e-kirja ja telefonivestluse teel esmased selgitused ning vastab eeltoodud kirjale selgitustaotluse vormis hiljemalt 11.08.2024.  Kinnistuomanik arvamust ehitusloa eelnõu kohta ei esitanud. | **Otsus:**  Pädev asutus eeldab EhS § 42 lg 9 alusel, et piirneva kinnisasja omanik ei soovinud ehitusloa eelnõu osas arvamust avaldada. |
| 2 | Kullerkupu põik 9  30401:001:1320  14.07.2024  nr  8-1/21-024/11827-2 (registreeritud TRAM dokumendiregistris) | Kullerkupu põik 9 korteriühistu  Oleme tutvunud Transpordiameti poolt 04.07 saadetud kirjaga 8-1/21-024/11827-1. Kirjas lisatud eelnõu punkti 11 kohaselt tuleb enne ehitustööde algust fikseerida hoonete seisukord hilisemate kaebuste kiiremaks ja/või lihtsamaks lahendamiseks.  Ehitustööde osas on mainitud ainult rammimist kuid oluliselt tekitab vibratsiooni ka pinnase tihendustööd rulltihendajaga (teerull). Tuntavat vibratsiooni on tekkinud vahemikus 26.06 - 05.07, millest eriti intensiivne oli periood 02.07 - 05.07.  Seoses ehitustööde toimumisega on ka maja elanike poolt tekkinud järgmised tähelepanekud:  - Majaesisel sissesõiduteel olid varasemalt väikesed lohud, mis on eelnevalt nimetatud ehitusperioodi ajal vajunud ning muutunud sügavamaks. Sügavamate aukude tõttu ei piisa enam tavapärasest augutäitest ning sissesõidutee remont nõuab juba oluliselt suuremat väljaminekut ning spetsialisti sekkumist.  - Intensiivsel perioodil 02.07 - 05.07 oli majas terve päeva ulatuses vibratsioon, mis oli vägagi häiriv. Ühel korteril on tekkinud antud vibratsiooniga seoses seina praod ning teisel korteril lakke praod. Hetkel pole rohkem teateid saabunud tekkinud kahjude osas.  - Maja vundamendiplaadi sisse on tekkinud praod. Antud praod võivad ka olla varasemast ning vajavad seega täpsemat ülevaatamist ja hindamist.  Eelnõus ei ole täpsustatud, mis täpselt kuulub hoone seisukorra hindamise ulatuse alla kuid loodetavasti kuulub sinna alla ka mingis osas hoonet ümbritsev ala nagu näiteks sissesõidutee. Samuti jääb segaseks, miks mõeldakse ehitustööde all ainult vaiade rammimist kui eelnõu punkti 11 alguses on ära mainitud muud olulist vibratsioonitaset põhjustava ehitustehnoloogia kasutamise võimalus (nt teerull).  Loodame, et aitate meie muredele ja probleemidele lahenduse leida.  Täiendavalt küsime, kuna uus ehitatav ringtee asub majale üsnagi lähedal, kas on planeeritud ka müra- ja tolmutõkke paigaldamine majade ja tee vahele? Kui ei, siis milliste kaalutluste tõttu seda ei tehta? | **Põhjendus:**  Kangru LS ehituslepingu järgi peab Töövõtja enne ehitustööde algust üle vaatama ja fikseerima ehitusobjektil ning selle vahetus läheduses (vähemalt 50 m kaugusel) piirnevate kolmandatele isikutele kuuluva vara (hooned, rajatised jms) seisukorra. Seisukord on fikseeritud (pildistatud) peale lepingu sõlmimist enne ehitustööde alustamist,  et hiljem (võimalike kaebuste korral) saaks tuvastada, kas rammimine on kahjustanud hoonet.  Kui ehituse tõttu kolmandate isikutele kuluva varaga (hooned, teed jms) midagi juhtub tuleb pöörduda TRAM poole. TRAM edastab kaebuse Töövõtjale menetlemiseks. Vajadusel tehakse kas ekspertiis või vibratsiooni mõõtmine.  Ehitamisega kaasneb paratamatult teiste isikute õiguste riive, mis väljendub ehitamisega kaasnevas müras, vibratsioonis  ja muus häiringus. Taolisi riiveid tuleb mõistlikus ulatuses taluda, kuid riive tekitaja peab hoolitsema selle eest et riive oleks võimalikult väike. Juhul, kui nt viaduktide rajamiseks kasutatakse vaiade rammimist või muud olulist vibratsioonitaset põhjustavat ehitustehnoloogiat, siis tuleb ehitustöödel tagada, et vibratsioonitase elamutes ei ületaks normidekohast taset. Eestis on vibratsiooni normtasemed hoonetes reguleeritud sotsiaalministri 17.05.2002 määrusega nr 78 „Vibratsiooni piirväärtused elamutes ja ühiskasutusega hoonetes ning vibratsiooni mõõtmise meetodid“  Ehitusaegse müra- ja tolmutõkke paigaldamine ei ole otseselt ette nähtud. Tolmu takistamiseks on objektil kasutusel kastmisauto ja vajadusel ka harjaga.  Majade ja tee vahele ei ole ringristmiku piirkonnas kavandatud müra- ja tolmutõkke paigaldamist. Ringristmik kavandatakse majadest kaugemale kui täna asub kõrvalmaantee.  Seoses Kangru liiklussõlme põhiprojekti tutvustaval koosolekul tulnud päringuga liiklusmüra modelleerimise ja selle aluseks oleva liiklussageduse kohta, vaatab Transpordiamet üle projekteerimise aluseks olnud mürauuringu. Kui korrigeeritud/uue mürauuringuga selgub, et mingis lõigus on vajalik liiklusmüra taseme ületamisest tingituna müraseinte rajamine, võtab Transpordiamet endale nende rajamise kohustuse enne Kangru liiklussõlme lõplikku valmimist.  Liiklusmüra kohta saate täpsemalt lugeda Transpordiameti kodulehelt: <https://transpordiamet.ee/mura>  **Otsus:**  Võtta kirjas toodud info teadmiseks. |
| 3 | Rukkilille tn 11  30401:001:0611  15.07.2024  nr  8-1/21-024/11827-3 (registreeritud TRAM dokumendiregistris) | Minu ettepanekud ja arvamused:   1. Toetan ettepanekut, et Kangru aleviku ümber maanteel 15 ja 11115 oleks tähistatud asula märgiga ja kiirusepiirang oleks 50 km/h. 2. Jagatud dokumendis 4.3\_Liikluskorraldus.pdf on dokumendis puudu maantee 15 üks lõik Kangu aleviku piirkonnas. Ma saan aru, et seal lõigus palju ei muutu, aga ilma selleta on dokument ikkagi puudulik. | **Põhjendus:**  Täname info eest. Võib juhtuda, et pdf versioonis jääb mingi lõik mõnele teisele joonise lehele. Joonestamistarkvaras on kõik korrektne. Täpsemalt on joonise lehtede jaotus toodud joonise lehe nurgas oleval jaotuse skeemil:    **Otsus:**  Võtta kirjas toodud info teadmiseks. |

* 1. **Piirnevate kinnisasjade omanikud, kes arvamust ei avaldanud**

Järgnevas tabelis toodud kinnisasjade osas ehitusloa menetluse käigus arvamust ei avaldatud.Kui arvamuse andja ei ole kümne päeva jooksul ehitusloa eelnõu saamisest arvates arvamust avaldanud ega ole taotlenud tähtaja pikendamist, eeldatakse, et arvamuse andja ei soovi ehitusloa eelnõu kohta arvamust avaldada (EhS § 42 lg 9).

|  |  |
| --- | --- |
| **Kinnisasja nimi** | **Katastriüksuse tunnus** |
| Karukella tn 2 | 30401:001:1151 |
| Karukella tn 4 | 30401:001:1153 |
| Karukella tn 6 | 30401:001:1155 |
| Kasteheina tn 30 | 30401:001:1394 |
| Kasteheina tn 32 | 30401:001:1466 |
| Kasteheina tn 34 | 30401:001:1396 |
| Kasteheina tn 36 | 30401:001:1395 |
| Kasteheina tn 38 | 30401:001:2009 |
| Kasteheina tn 40 | 30401:001:2010 |
| Kasteheina tn 42 | 30401:001:0862 |
| Kasteheina tn 44 | 30401:001:0861 |
| Kergliiklustee T15 | 30401:001:0859 |
| Kullerkupu põik 1 | 30401:001:0106 |
| Kullerkupu põik 1a | 30401:001:2213 |
| Kullerkupu põik 3 | 30401:001:0094 |
| Kullerkupu põik 5 | 30401:001:0070 |

|  |  |
| --- | --- |
| **Kinnisasja nimi** | **Katastriüksuse tunnus** |
| Kullerkupu põik 7 | 30401:001:1310 |
| Kullerkupu põik 11 | 30401:001:2150 |
| Kullerkupu tn 22 | 30401:001:2212 |
| Kullerkupu tn 23 | 30401:001:0893 |
| Nurmenuku tn 1 | 30401:001:1097 |
| Nurmenuku tn 3 | 30401:001:1088 |
| Nurmenuku tn 5 | 30401:001:1091 |
| Nurmenuku tn 7 | 30401:001:1093 |
| Nurmenuku tn 9 | 30401:001:1095 |
| Oksa | 65301:001:2065 |
| Otsa | 65301:001:6493 |
| Ristikheina tn 2 | 30401:001:2746 |
| Ristikheina tn 4 | 30401:001:2748 |
| Ristikheina tn 6 | 30401:001:2749 |
| Ristikheina tn 8 | 30401:001:2750 |
| Rukkilille tn 10 | 30401:001:0644 |

|  |  |
| --- | --- |
| **Kinnisasja nimi** | **Katastriüksuse tunnus** |
| Rukkilille tn 12 | 30401:001:0645 |
| Rukkilille tn 13 | 30401:001:0612 |
| Rukkilille tn 14 | 30401:001:0646 |
| Rukkilille tn 15 | 30401:001:0613 |
| Rukkilille tn 16 | 30401:001:0647 |
| Rukkilille tn 2 | 30401:001:0872 |
| Sepasalu | 65301:001:0963 |
| Sepatuka | 65301:001:0035 |
| Tammemasti tee 2 | 30401:001:2107 |
| Tammemasti tee 3 | 30401:001:1800 |
| Tohvrimetsa | 65301:001:1293 |
| Tõnuni | 65301:001:2413 |
| Viirpuu tn 1 | 30501:001:0446 |
| Viirpuu tn 1a | 30501:001:0445 |
| Viljandi mnt 75 | 30401:001:2106 |

|  |  |
| --- | --- |
| **Kinnisasja nimi** | **Katastriüksuse tunnus** |
| Viljandi mnt 95 | 30401:001:2534 |
| Viljandi mnt 100 | 71801:001:0991 |
| Viljandi mnt 100a | 71801:001:0992 |
| Viljandi mnt 100b | 30501:001:0665 |
| Viljandi mnt 102 | 71801:001:0044 |
| Viljandi mnt 104 | 71801:001:0045 |
| Viljandi mnt 106 | 71801:001:0046 |
| Viljandi mnt 108 | 71801:001:0047 |
| Viljandi mnt 110 | 71801:001:0048 |
| Viljandi mnt 112 | 71801:001:0049 |
| Viljandi mnt 114 | 71801:001:0050 |
| Viljandi mnt 116 | 71801:001:0051 |
| Viljandi mnt 118 | 71801:001:0052 |
| Viljandi mnt 120 | 71801:001:0248 |
| Väike-Matsi | 65301:001:1170 |

\* Kui kooskõlastaja või arvamuse andja ei ole kümne päeva jooksul tee ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada (EhS § 42 lg 9).